Document ID: 32015D0225

DECIZIA DE PUNERE ÎN APLICARE (UE) 2015/225 A COMISIEI
din 11 februarie 2015
de modificare a anexelor I și II la Decizia 2009/861/CE privind măsuri tranzitorii în temeiul Regulamentului (CE) nr. 853/2004 al Parlamentului European și al Consiliului în ceea ce privește prelucrarea laptelui crud care nu respectă cerințele în anumite unități de prelucrare a laptelui din Bulgaria
[notificată cu numărul C(2015) 631]
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (1), în special articolul 9, al doilea paragraf,
întrucât:
(1)
Regulamentul (CE) nr. 853/2004 stabilește norme specifice privind igiena alimentelor de origine animală care trebuie respectate de operatorii din sectorul alimentar. Normele respective includ cerințe referitoare la igiena laptelui crud și a produselor lactate.
(2)
Decizia 2009/861/CE a Comisiei (2) prevede anumite derogări de la cerințele stipulate în secțiunea IX capitolul I subcapitolele II și III din anexa III la Regulamentul (CE) nr. 853/2004, care trebuie respectate de unitățile de prelucrare a laptelui din Bulgaria menționate în decizia respectivă. Decizia respectivă se aplică până la 31 decembrie 2015.
(3)
În consecință, prin derogare de la dispozițiile relevante ale Regulamentului (CE) nr. 853/2004, anumite unități de prelucrare a laptelui menționate în anexa I la Decizia 2009/861/CE pot prelucra lapte care respectă și lapte care nu respectă cerințele relevante, cu condiția ca prelucrarea să se efectueze pe linii de producție separate. În plus, anumite unități de prelucrare a laptelui indicate în anexa II la decizia menționată pot prelucra lapte care nu respectă cerințele relevante fără a dispune de linii de producție separate.
(4)
Bulgaria a trimis Comisiei o listă revizuită și actualizată a respectivelor unități de prelucrare a laptelui la 28 aprilie 2014, 18 august 2014 și 2 decembrie 2014.
(5)
În lista respectivă, unitatea înscrisă la nr. 4 (BG 1212001 „S i S - 7” EOOD) din tabelul care figurează în anexa I la Decizia 2009/861/CE a fost eliminată, dat fiind că aceasta și-a încetat activitatea.
(6)
În plus, anumite unități enumerate în prezent în anexa II la Decizia 2009/861/CE au fost eliminate din respectiva listă revizuită și actualizată, întrucât ele sunt în prezent autorizate să prelucreze numai lapte care respectă cerințele pentru a fi introdus pe piața Uniunii. Respectivele unități sunt enumerate în tabelul din Anexa II la Decizia 2009/861/CE la nr. 3 (0912016 OOD „Persenski”), nr. 8 (1612064 OOD „Ikay”), nr. 11 (2512021 „Keya-Komers-03” EOOD), nr. 22 (BG 1612051 ET „Radev-Radko Radev”), nr. 37 (1512010 ET „Militsa Lazarova-90”), nr. 50 (BG 1112016 Mandra „IPZHZ”), nr. 51 (BG 1712042 ET „Madar”), nr. 54 (1312005 „Ravnogor” OOD), nr. 63 (BG 2612034 ET „Eliksir-Petko Petev”), nr. 75 (2312033 „Balkan spetsial” OOD) și la nr. 79 (2612015 ET „Detelina 39”).
(7)
În plus, în lista respectivă, unitățile enumerate la nr. 7 (1612049 „Alpina-Milk” EOOD), nr. 21 (BG 1612028 ET „Slavka Todorova”), nr. 23 (BG 1612066 „Lakti ko” OOD) și nr. 71 (2012032 „Kiveks” OOD) din tabelul care figurează în anexa II la Decizia 2009/861/CE au fost eliminate, dat fiind faptul că acestea și-au încetat activitatea.
(8)
Prin urmare, Decizia 2009/861/CE ar trebui modificată în consecință.
(9)
Măsurile prevăzute de prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
ADOPTĂ PREZENTA DECIZIE:
Articolul 1
Anexele I și II la Decizia 2009/861/CE se înlocuiesc cu textul anexei la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 11 februarie 2015.

Labels: 0
18
17
15